

**คำสั่งองค์การบริหารส่วนตำบลท่าฉาง**

**ที่ 432/๒๕64**

**เรื่อง มอบอำนาจให้รองปลัดองค์การบริหารส่วนตำบลปฏิบัติราชการแทน**

**ปลัดองค์การบริหารส่วนตำบล**

....................................................................

 เพื่อให้การปฏิบัติงานขององค์การบริหารส่วนตำบล ดำเนินไปด้วยความเรียบร้อย มีประสิทธิภาพและประสิทธิผล อาศัยอำนาจตามความแห่งพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552 และประกาศก.อบต. จังหวัดสุราษฎร์ธานี หมวด 11 ข้อ 240 (2) ปลัดองค์การบริหารส่วนตำบล อาจมอบรองปลัดองค์การบริหารส่วนตำบล ผู้อำนวยการกอง หรือหัวหน้าส่วนราชการที่เรียกชื่ออย่างอื่นปฏิบัติราชการแทนได้ และเพื่อให้การบริหารงานและการปฏิบัติงานขององค์การบริหารส่วนตำบล เป็นไปด้วยความถูกต้อง อำนวยความสะดวกแก่ประชาชน ความรวดเร็วในการปฏิบัติราชการและเป็นประโยชน์แก่ทางราชการ จึงมอบหมายหน้าที่ให้ นางสาวสุนิษา พรหมสวาสดิ์ ตำแหน่ง รองปลัดองค์การบริหารส่วนตำบล เลขที่ตำแหน่ง 67-3-00-1101-002 มีหน้าที่เสนอความเห็น สรุปรายงาน ข้อเสนอแนะ การดำเนินการกฎหมายและระเบียบ คำสั่ง หนังสือสั่งการ โดยปฏิบัติหน้าที่ การอนุญาต การอนุมัติ การตัดสินใจ รับการสั่งการ ตลอดจนการควบคุม กำกับ ดูแล ตรวจสอบ ในการบริหารงานขององค์การบริหารส่วนตำบลท่าฉาง ดังนี้

 1) สำนักปลัด มีดังนี้

 1.1 งานกฎหมายและคดี

 1.2 งานป้องกันและบรรเทาสาธารณภัย

 1.3 งานนโยบายและแผน

 1.4 งานสวัสดิการและพัฒนาชุมชน

 1.5 งานการศึกษา ศาสนาและวัฒนธรรมประเพณี

 2) กองช่าง

 2.1 งานสาธารณูปโภค

 ๓) งานอื่นที่ได้รับมอบหมายจากปลัดองค์การบริหารส่วนตำบล ให้ปฏิบัติราชการแทนเป็นคราวๆไป

 ทั้งนี้ ให้ผู้ได้รับมอบหมายปฏิบัติหน้าที่ด้วยความสุจริต เต็มกำลังความสามารถ เพื่อให้เกิดผลดีแก่ทางราชการและประโยชน์ของประชาชนเป็นสำคัญ หากมีปัญหาในการปฏิบัติราชการให้รายงานปลัดองค์การบริหารส่วนตำบลท่าฉาง ทราบเพื่อพิจารณาสั่งการ ต่อไป

ทั้งนี้ ตั้งแต่บัดนี้ เป็นต้นไป คำสั่งใดที่ขัดหรือแย้งกับคำสั่งนี้ให้ยกเลิกและใช้คำสั่งนี้แทน

 สั่ง ณ วันที่ 30 เดือน ธันวาคม พ.ศ. ๒๕๖4

 (นายวิฑูรย์ ชาตะกูล)

 ปลัดองค์การบริหารส่วนตำบลท่าฉาง